ca1e4ef40e6a9b71371f852496a5f0b0
### Πως πάω στη Σέριφο;


travelmyth.gr
2021.04

Όσοι επιθυμούν να ταξιδέψουν στη Σέριφο, μπορούν να φτάσουν στο νησί **ακτοπλοϊκώς**.  

  

Τα δρομολόγια πλοίων πραγματοποιούνται από το λιμάνι του [Πειραιά](https://www.travelmyth.gr/πειραιας/ξενοδοχεια) ανά τακτά χρονικά διαστήματα, ειδικά κατά τους καλοκαιρινούς μήνες. Εάν επιλέξετε συμβατικό πλοίο η διάρκεια του ταξιδιού είναι περίπου 5 ώρες, ενώ με ταχύπλοο περίπου 2,5 ώρες.  

  

Η Σέριφος συνδέεται επίσης ακτοπλοϊκά και με πολλά άλλα νησιά, όπως η [Σίφνος](https://www.travelmyth.gr/σιφνος/ξενοδοχεια), η [Κύθνος](https://www.travelmyth.gr/κυθνος/ξενοδοχεια), η [Μήλος](https://www.travelmyth.gr/μηλος/ξενοδοχεια), η [Κίμωλος](https://www.travelmyth.gr/κιμωλος/ξενοδοχεια), η [Αμοργός](https://www.travelmyth.gr/αμοργος/ξενοδοχεια), η [Άνδρος](https://www.travelmyth.gr/ανδρος-κυκλαδες/ξενοδοχεια), η [Ίος](https://www.travelmyth.gr/ιος-κυκλαδες/ξενοδοχεια), τα [Κουφονήσια](https://www.travelmyth.gr/κουφονησια-κουφονησια/ξενοδοχεια), η [Μύκονος](https://www.travelmyth.gr/μυκονος/ξενοδοχεια), η [Νάξος](https://www.travelmyth.gr/ναξος/ξενοδοχεια), η [Πάρος](https://www.travelmyth.gr/παρος/ξενοδοχεια), η [Σαντορίνη](https://www.travelmyth.gr/σαντορινη/ξενοδοχεια), η [Σίκινος](https://www.travelmyth.gr/σικινος/ξενοδοχεια), η [Σύρος](https://www.travelmyth.gr/συρος/ξενοδοχεια), η [Τήνος](https://www.travelmyth.gr/τηνος-κυκλαδες/ξενοδοχεια) και η [Φολέγανδρος](https://www.travelmyth.gr/φολεγανδρος/ξενοδοχεια).



95676da58b4a5125b7176befe5abda00
### Που να μείνω στη Σέριφο;


travelmyth.gr
2021.04

Στη Σέριφο θα συναντήσετε διάφορες επιλογές διαμονής. Τα περισσότερα καταλύματα βρίσκονται στην πρωτεύουσα, τη [Χώρα της Σερίφου](https://www.travelmyth.gr/σεριφος-χωρα/ξενοδοχεια), οπότε εάν θέλετε να βρίσκεστε στο κέντρο του νησιού επιλέξτε ένα κατάλυμα εκεί. Με ένα κατάλυμα στους οικισμούς [Λιβάδι](https://www.travelmyth.gr/λιβαδι/ξενοδοχεια), [Βαγιά](https://www.travelmyth.gr/βαγια/ξενοδοχεια), [Γάνεμα](https://www.travelmyth.gr/γανεμα/ξενοδοχεια) και [Λιβαδάκια](https://www.travelmyth.gr/λιβαδακια/ξενοδοχεια) θα βρίσκεστε μερικά βήματα μόνο από τις αντίστοιχες παραλίες, ενώ ένα κατάλυμα στο [Ράμο](https://www.travelmyth.gr/ραμος-σεριφος/ξενοδοχεια), το [Μεγάλο Λιβάδι](https://www.travelmyth.gr/μεγαλο-λιβαδι/ξενοδοχεια) ή την [Παναγιά](https://www.travelmyth.gr/παναγια-σεριφος/ξενοδοχεια) θα είναι η κατάλληλη επιλογή για όσους αποζητούν ήρεμη διαμονή σε κάποιον μικρότερο οικισμό.



1926d5b6b192a5bb7d606ac531f5456f
### Ποια μέρη έχει η Σέριφος;


travelmyth.gr
2021.04

Η πρωτεύουσα του νησιού είναι η ομώνυμη **Χώρα της Σερίφου**. Μερικοί άλλοι οικισμοί είναι το **Λιβάδι**, το **Γάνεμα**, ο **Κουταλάς** και το **Μεγάλο Λιβάδι** στο νότιο τμήμα της Σερίφου, και ο **Κένταρχος**, η **Μονή Ταξιαρχών** και η **Συκαμιά** στο βόρειο τμήμα. 




1bdfa20e3c75708add27fe39addf500c
### Ποια είναι τα αξιοθέατα στη Σέριφο;


travelmyth.gr
2021.04

Η γραφική Σέριφος διαθέτει πολλά ιστορικά αξιοθέατα τα οποία μπορείτε εύκολα να εξερευνήσετε κατά τη διάρκεια της διαμονής σας.  

  

Ανάμεσα στη Χώρα και τους οικισμούς Μεγάλο Λιβάδι και Κουταλάς βρίσκεται ο **Άσπρος Πύργος**, ένα από τα πιο χαρακτηριστικά αξιοθέατα της Σερίφου. Ο Πύργος κατασκευάστηκε τον 4ο αιώνα π.Χ. και λέγεται πως πιθανότατα λειτουργούσε ως παρατηρητήριο για την προστασία των ορυχείων που υπήρχαν στη γύρω περιοχή. Δυστυχώς, λίγους αιώνες μετά την κατασκευή του ο Πύργος κατέρρευσε και σήμερα απομένουν μόνο τα χαλάσματά του.  

  

Ανατολικά του Άσπρου Πύργου θα συναντήσετε τα ερείπια του **Κάστρου της Γριάς**, ενός οχυρώματος που λέγεται πως ξεπερνούσε τα δύο μέτρα, αν και δεν είναι γνωστός ο ακριβής σχηματισμός του. Και φυσικά, το **Κάστρο της Χώρας ή Κάστρο της Σερίφου** βρίσκεται στην περιοχή της Χώρας και κατασκευάστηκε τον 15ο αιώνα από τους Ενετούς. Στην κορυφή του κάστρου βρίσκεται το **εκκλησάκι του Αγίου Κωνσταντίνου**, για να φτάσετε στο οποίο θα πρέπει να ανεβείτε αρκετά σκαλιά, η θέα όμως που σας περιμένει από ψηλά θα σας αποζημιώσει στο έπακρο.  

  

Η Σέριφος είναι ένα νησί με μεγάλη μεταλλευτική ιστορία, κι έτσι θα έχετε τη δυνατότητα να δείτε διάφορες **μεταλλευτικές εγκαταστάσεις και στοές** σε πολλά σημεία του νησιού, και κυρίως στον Κουταλά και το Μεγάλο Λιβάδι. Μπορείτε ακόμα να επισκεφθείτε το **Παλιό Πλυσταριό**, ένα κατάλευκο κτίριο στο οποίο έπλεναν οι γυναίκες τα ρούχα τους, αλλά και τον **Θόλο**, ένα πέτρινο κτίσμα 2 περίπου μέτρων σήμερα, το οποίο λέγεται πως πρόκειται για υπέργειο τάφο ενός Ρωμαίου εκατόνταρχου, ο οποίος έφτανε τα 4 μέτρα σε ύψος.  

  

Σε κοντινή απόσταση από τον Άσπρο Πύργο θα συναντήσετε και τον **Ψαρόπυργο**, γνωστό και ως **«Θρόνο του Κύκλωπα»**, αλλά και μία στοά η οποία λέγεται πως πρόκειται για τη **Σπηλιά του Κύκλωπα Πολύφημου**. Δυστυχώς η σπηλιά αυτή έχει υποστεί καθίζηση και δεν είναι προσβάσιμη σήμερα. Στο βόρειο τμήμα του νησιού βρίσκεται και η επιβλητική **Μονή των Ταξιαρχών**, η οποία είναι αφιερωμένη στους Αρχάγγελους Μιχαήλ και Γαβριήλ και χρονολογείται από τον 16ο αιώνα.  

  

Στη Σέριφο θα συναντήσετε και δύο μουσεία, το **Λαογραφικό Μουσείο** στην Κάτω Χώρα και το **Αρχαιολογικό Μουσείο** στην Άνω Χώρα, μέσα από τα οποία θα εμπλουτίσετε τις γνώσεις σας για την ιστορία του νησιού και τον τρόπο ζωής των κατοίκων του ανά τους αιώνες.



3aadbb7b0c3c185841feb2d8d71dbc52
### Ποιες παραλίες έχει η Σέριφος;


travelmyth.gr
2021.04

Όπως και τα άλλα νησιά των Κυκλάδων, η Σέριφος διαθέτει υπέροχες παραλίες με καθαρά νερά για κάθε είδους επισκέπτες. Άλλες με βότσαλο και άλλες με άμμο, άλλες εύκολα προσβάσιμες και άλλες πιο απόμερες, οι παραλίες της Σερίφου θα σας μαγέψουν με την ομορφιά τους, κι ας μην είναι στην πλειοψηφία τους καθόλου οργανωμένες.  

  

Μία από τις γνωστότερες παραλίες της Σερίφου είναι ο **Άγιος Σώστης**, που πρόκειται για μία διπλή παραλία που χωρίζεται στα δύο από μία λωρίδα άμμου. Η μία πλευρά της παραλίας διαθέτει άμμο, ενώ η άλλη βότσαλο, αλλά δεν είναι οργανωμένη, οπότε φροντίστε να φτάσετε προετοιμασμένοι με όλα τα απαραίτητα. Η πρόσβαση στην παραλία αυτή γίνεται εύκολα με τα πόδια μέσω ενός χωματόδρομου.  

  

Η **Ψιλή Άμμος** είναι μία πανέμορφη παραλία με γαλαζοπράσινα νερά, άμμο και αρμυρίκια που προσφέρουν φυσική σκιά. Ούτε και αυτή η παραλία είναι οργανωμένη, κοντά της όμως βρίσκονται κάποιες ταβέρνες όπου μπορείτε να απολαύσετε το γεύμα σας μετά το μπάνιο και την ηλιοθεραπεία.  

  

Μία ακόμη όμορφη παραλία είναι το **Γάνεμα**, η μεγαλύτερη σε έκταση παραλία του νησιού, η οποία διαθέτει άμμο και καθαρά γαλανά νερά. Μπορείτε να φτάσετε στην παραλία αυτή αρκετά εύκολα, επειδή όμως δεν είναι οργανωμένη, πρέπει να φέρετε μαζί σας οτιδήποτε χρειαστείτε.  

  

Κοντά στον οικισμό Λιβάδι βρίσκεται η παραλία **Λιβαδάκια**, η οποία είναι καθαρή με ρηχά νερά και μερικές ομπρέλες και ξαπλώστρες, καθιστώντας την ιδανική για οικογένειες με παιδιά. Μία ακόμα μερικώς οργανωμένη παραλία είναι η **Βαγιά**, η οποία επίσης διαθέτει άμμο και ρηχά νερά, ενώ τα βράχια που βρίσκονται στην άκρη της παραλίας ενδείκνυνται για βουτιές.  

  

Στο βόρειο τμήμα του νησιού βρίσκεται η **Συκαμιά**, μία παραλία κάπως απομονωμένη αλλά εξαιρετικά όμορφη με καθαρά νερά και δέντρα που προσφέρουν τη σκιά τους στους επισκέπτες. Πρόκειται για μία παραλία μη οργανωμένη, κοντά της όμως βρίσκεται μία ταβέρνα. Το **Καλό Αμπέλι** είναι μία ακόμη όμορφη παραλία αλλά με δύσκολη πρόσβαση, η οποία όμως είναι ιδανική για όσους αποζητούν ηρεμία.  

  

Η παραλία του **Άη Γιάννη** είναι άλλη μία ήρεμη παραλία που δεν συγκεντρώνει πολύ κόσμο και διαθέτει άμμο από τη μία της πλευρά και βότσαλο από την άλλη. Πίσω της βρίσκεται το ομώνυμο εκκλησάκι, ενώ η παραλία δεν είναι οργανωμένη, αλλά διαθέτει μερικά αρμυρίκια για φυσική σκιά.  

  

Τέλος, η **Λιά** πρόκειται για μία μικρή παραλία που βρίσκεται κοντά στο λιμάνι, αλλά η πρόσβαση σε αυτή δεν είναι εφικτή από τον δρόμο και πραγματοποιείται μόνο μέσω ενός μονοπατιού. Η παραλία αυτή είναι βοτσαλωτή, δεν διαθέτει καθόλου σκιά, ενώ συχνά συγκεντρώνει και γυμνιστές.



30fd8908081420cd70ffa243fb013d96
### Τι δραστηριότητες μπορώ να κάνω στη Σέριφο;


travelmyth.gr
2021.04

Εκτός από ήρεμες διακοπές και βουτιές στη θάλασσα, στη Σέριφο θα έχετε επίσης τη δυνατότητα να καταπιαστείτε με διάφορες εξωτερικές δραστηριότητες και αθλήματα.  

  

Το νησί διαθέτει πολλά μονοπάτια τα οποία συνδέουν τους οικισμούς μεταξύ τους και οδηγούν σε διάφορα από τα αξιοθέατα και τις παραλίες της Σερίφου, καθιστώντας τον έναν τόπο ιδανικό για **πεζοπορία** αλλά και **ποδηλασία**.  

  

Οι λάτρεις των **θαλάσσιων σπορ** είναι σίγουρο πως θα απολαύσουν το **windsurfing**, το **kitesurfing**, το **κανό** αλλά και τις **καταδύσεις** σε πολλές από τις παραλίες του νησιού, όπως το Γάνεμα και η Βαγιά.  

  

Το **ψάρεμα** είναι μία ακόμη δημοφιλής δραστηριότητα, κυρίως στον όρμο του Κουταλά και στο Καλό Αμπέλι, ενώ μπορείτε επίσης να **ενοικιάσετε ένα σκάφος** για να κάνετε τον γύρο του νησιού και να επισκεφθείτε τις παραλίες εκείνες που είναι προσβάσιμες μόνο μέσω θαλάσσης.



bb24ddb90c32a0dc5f18f8051ed4a371
### Που να πάω στη Σέριφο;


travelmyth.gr
2021.04

Η Σέριφος είναι ένα γραφικό νησί που θα σας χαρίσει στιγμές ηρεμίας και διασκεδάσης, καθώς προσφέρει διάφορες επιλογές για δραστηριότητες που μπορείτε να ακολουθήσετε κατά τη διάρκεια της διαμονής σας στο νησί.  

  

Αρχικά, μπορείτε να επισκεφθείτε κάποια από τις **δεκάδες παραλίες** του νησιού, όλες τους πανέμορφες και καθαρές και να απολαύσετε το μπάνιο, την ηλιοθεραπεία ή ακόμα και κάποιο θαλάσσιο σπορ. Οι περισσότερες παραλίες **δεν είναι οργανωμένες**, οπότε φροντίστε να φέρετε μαζί σας όλα τα απαραίτητα.  

  

Μετά το μπάνιο σας, μπορείτε να επισκεφθείτε κάποια από τις **ταβέρνες που βρίσκονται κοντά στις παραλίες** του νησιού και να δοκιμάσετε τα **τοπικά εδέσματα** της Σερίφου. Σε όποιον οικισμό κι αν επιλέξετε να μείνετε, μία **βόλτα στα σοκάκια και τα μαγαζιά** είναι ο ιδανικός τρόπος για να κλείσετε τη μέρα σας.  

  

Η Σέριφος διαθέτει αρκετά **κάστρα**, όπως ο Άσπρος Πύργος, το Κάστρο της Χώρας και το Κάστρο της Γριάς, μία επίσκεψη στα οποία θα σας μεταφέρει πίσω στο χρόνο, ενώ για να μάθετε περισσότερα για την ιστορία του νησιού μπορείτε να επισκεφθείτε τα **δύο μουσεία** που βρίσκονται στην Άνω και την Κάτω Χώρα.  

  

Μπορείτε ακόμα να ενοικιάσετε σκάφος και να κάνετε τον **γύρο του νησιού** ή να κάνετε **μονοήμερες εκδρομές** στα γύρω νησιά.



a93d5e97158079df5ef3e3b5f7be57c2
### Τι γεύσεις να δοκιμάσω στη Σέριφο;


travelmyth.gr
2021.04

Κατή τη διάρκεια της διαμονής σας στη Σέριφο, θα έχετε τη δυνατότητα να δοκιμάσετε διάφορες παραδοσιακές γεύσεις και τοπικά προϊόντα. Μερικά από τα πιο χαρακτηριστικά πιάτα του νησιού είναι η **ρεβιθάδα**, οι **μαραθοκεφτέδες**, τα **αμπελοφάσουλα**, αλλά και η **λούζα** και η **φάβα** που συνήθως σερβίρονται σε πανηγύρια.  

  

Επίσης, μην παραλείψετε να δοκιμάσετε την **ντόπια ξινομυζήθρα** και το **Σερφιώτικο κρασί** ή αλλιώς **σούμα**, ενώ για επιδόρπιο σερβίρεται το **παστάκι Σερίφου**, το οποίο αποτελείται από κρέμα βανίλιας και σοκολάτας πάνω σε μπισκότα.  

  

Μερικά από τα τοπικά προϊόντα της Σερίφου είναι και η **κάπαρη**, το **θυμαρίσιο μέλι** και το **σκληρό τυρί Σερίφου**.



d23ffce92af9e6a5cf3703e324c7b088
### Που βρίσκεται η Σέριφος;


travelmyth.gr
2021.04

Η Σέριφος βρίσκεται στο νότιο τμήμα του Αιγαίου Πελάγους. Βόρεια της Σερίφου βρίσκεται η **Κύθνος** και νοτιοανατολικά η **Σίφνος**.



61d4a5865a88f21e7450c917152ba953
### Που ανήκει η Σέριφος;


travelmyth.gr
2021.04

Το νησί της Σερίφου ανήκει στο νησιωτικό σύμπλεγμα των [Κυκλάδων](https://www.travelmyth.gr/κυκλαδες/ξενοδοχεια) και στην Περιφέρεια του Νοτίου [Αιγαίου](https://www.travelmyth.gr/νησια-αιγαιου/ξενοδοχεια), ενώ υπάγεται στον Νομό Κυκλάδων.



f14436e7cef924a2a2a4b3111728c867
### Ποιος είναι ο πληθυσμός της Σερίφου;


travelmyth.gr
2021.04

Σύμφωνα με την απογραφή του 2011, ο πληθυσμός της Σερίφου ανέρχεται στους 1.420 κατοίκους.


